Žerārs Depardjē

Žerārs Ksavjē Marsels Depardjē (, izrunā ; dzimis ) ir franču aktieris un filmu veidotājs.

Depardjē atveidojis lomas vairākās plaši pazīstamās filmās: "Valsējošie", "Neveiksminieki", "Sirano de Beržeraks", "Zaļā karte", Jean de Florette, 1492: Conquest of Paradise, "Asterikss un Obelikss pret Cēzaru", "Asterikss un Obelikss: Misija Kleopatra", "Cilvēks dzelzs maskā", "Dzīve rožainā gaismā", Paris, Je T'Aime, "Aukstās uzkodas" un "Mans tēvs varonis".

Saņēmis Goda Leģiona ordeni, ieguvis Cēzara balvu, tāpat arī ieguvis vairākus nozīmīgus apbalvojumus ārpus Eiropas: par lomu filmā "Sirano de Beržeraks" (Cyrano de Bergerac) — Amerikas Kinoakadēmijas balvas nomināciju un par lomu filmā "Zaļā karte" (Green Card) — Zelta globusa balvu.

 Politiskie uzskati 
2012. gada 7. decembrī Depardjē oficiāli reģistrējās kā Beļģijas iedzīvotājs nelielā ciemā netālu no Francijas robežas. Francijas premjerministrs Žans Marks Ero kritizēja viņa soli, vērtējot to kā izvairīšanos maksāt ienākumu nodokli 75% no ienākumiem, kas pārsniedz 1 miljonu eiro (Beļģijā — 50%), kā Francijā bija noteikts sākot ar 2013. gadu. 2012. gada 15. decembrī Depardjē publiski paziņoja, ka atdod savu Francijas pasi un pameta Franciju, protestējot pret 75% nodokli. 2013. gada janvārī viņš saņēma Krievijas pasi no Vladimira Putina. 2015. gadā Ukraina iekļāva Depardjē melnajā sarakstā, aizliedzot viņam ieceļošanu uz pieciem gadiem viņa izteikumu dēļ, kuros aktieris noliedza neatkarīgas Ukrainas pastāvēšanu. Pēc Krievijas 2022. gada iebrukuma Ukrainā Depardjē nosodīja šo iebrukumu. Depardjē arī paziņoja, ka visus ieņēmumus no biļešu pārdošanas uz trim koncertiem Parīzē 2022. gada aprīlī ziedos karā cietušo Ukrainas upuru atbalstam.

 Atsauces 

 Ārējās saites 

Kategorija:1948. gadā dzimušie
Kategorija:Endrā dzimušie
Kategorija:Franču kinoaktieri
Kategorija:Zelta globusa balvas ieguvēji
Kategorija:Cēzara balvas ieguvēji
Kategorija:Ar Goda Leģiona ordeni apbalvotie
Kategorija:Personas, kas nosodīja Krievijas 2022. gada iebrukumu Ukrainā